Telefonpolitikkur í Skúlanum við Løgmannabreyt

Ásannandi at talgildu amboðini. sum eitt nú fartelefonir, órógva undirvísingina og sosiala lívið hjá næmingum, meðan teir eru í skúla, hevur Skúlin við Løgmannabreyt orðað telefonpolitikk, sum er galdandi fyri allar næmingar skúlans.

Kanningar vísa, at bara næmingurin hevur fartelefonina í lummanum, versnar hugsavningin, og fakliga úrtøkan verður minni, enn tá telefonin ikki er nærhendis. Í Skúlanum við Løgmannabreyt eru vit av teirri fatan, at næmingar koma í skúla at læra sum mest, eins og skúlin er pallurin, har sosialu evnini hjá næmingunum mennast. Sosialu evnini mennast best gjøgnum venjing – andlit til andlits, og tí ynskja vit, at talgildu amboðini ikki órógva sosiala spælið hjá næmingunum. Børn sita sum er við talgildu amboðunum í nógvar tímar dagliga. Í Skúlanum við Løgmannabreyt verða talgildu amboðini einans tikin fram, tá næmingar skulu nýta tey í samband við undirvísing.

Í fríkorterunum stendur tað næmingunum frítt at spæla borðspøl, fótbólt og annað, nýta høllina og sofurnar at práta í.

Frá 1. februar 2016 skulu næmingar leggja telefonirnar í skápið ella kassan, sum er gjørdur til endamálið, tá teir koma í skúla. Telefonin verður liggjandi har, til skúladagurin er liðugur. Hetta merkir sostatt, at næmingurin ikki sleppur at nýta telefonina í skúlatíðini – heldur ikki í fríkorterinum. Hevur næmingurin tørv á at ringja, kann hann læna telefonina hjá læraranum ella skrivstovuni.

Verður telefonin tikin fram í skúlatíðini, tekur lærarin telefonina frá næminginum og leggur hana á skrivstovuna hjá leiðsluni. Foreldrini kunnu heinta telefonina, tá næmingurin hevur fingið frí.

Henda avgerð er tikin við støði í gransking um telefonir og undirvísing/innlæring.

Í samband við at vit fara undir telefonpolitikkin, verður útskrivað ein kapping fyri næmingar í 4-9 flokki. Tann flokkurin, sum hevur “mist” fægst telefonir í tíðarskeiðnum 1. februar til 20. juni 2016, vinnur ein túr at bowla fyri allan flokkin.

Vónandi taka øll undir við nýggja telefonpolitikkinum, sum vit meta fer at økja um hugsavningina og innlæringina hjá næmingunum.

Vinarliga,

Skúlin við Løgamannabreyt